Το λογότυπο της μηχανής αναζήτησης Ecosia
Ιστοσελίδα της Ecosia
Η **Ecosia** είναι ευρωπαϊκή μηχανή αναζήτησης με έδρα το Βερολίνο, της Γερμανίας, η οποία δωρίζει το 80% του πλεονάσματος των εσόδων, σε μη κερδοσκοπικούς οικολογικούς οργανισμούς, με έμφαση στην δεντροφύτευση. Ως "κοινωνική επιχείρηση",με κάθε αναζήτηση μέσω της Ecosia, «αφαιρείται» ένα κιλό διοξειδίου του άνθρακα από την ατμόσφαιρα, υποστηρίζει την πλήρη οικονομική διαφάνεια, και είναι πιστοποιημένη από την B Lab ως B-corporation.

Η Ecosia ιδρύθηκε στις 7 Δεκεμβρίου 2009 την ίδια μέρα με το συνέδριο των Ηνωμένων Εθνών για την κλιματική αλλαγή στην Κοπεγχάγη. Στο πέρασμα του χρόνου, η Ecosia έχει υποστηρίξει πολλά προγράμματα δεντροφύτευσης. 

Τον Απρίλιο του 2021, η εταιρεία υποστηρίζει πως με τις συνεισφορές τις έχουν φυτευθεί πάνω από 124 εκατομμύρια δέντρα με 15 εκατομμύρια ενεργούς χρήστες.

Μηχανή αναζήτησης
-----------------

Στην αρχή της εταιρείας, η μηχανή αναζήτησης Ecosia εμφάνιζε αποτελέσματα από τη μηχανή αναζήτησης της Yahoo! σε συνδιασμό με την μηχανή αναζήτησης της Microsoft, Bing αλλά και από την Βικιπαίδεια. Οι διαφημίσεις προέρχονταν από την Yahoo! που εμφανίζονταν μαζί με τα αποτελέσματα της μηχανής αναζήτησης Ecosia. Τα έσοδα αυτών των διαφημίσεων μοιράζονταν μεταξύ των δύο εταιρειών.

Την σήμερον ημέρα, τα αποτελέσματα της Ecosia παρέχονται από το Bing μαζί με τους δικούς της αλγόριθμους.

Το 2018, η Ecosia δεσμεύτηκε πως είναι φιλική προς την ιδιωτικότητα (privacy-friendly). Οι αναζητήσεις είναι κρυπτογραφημένες και δεν αποθηκεύονται μόνιμα ενώ παράλληλα, τα δεδομένα των χρηστών, δεν πουλιούνται σε τρίτους διαφημιστές. Η εταιρεία στην Πολιτική Απορρήτου της επισημαίνει πως δεν αποθηκεύει τις αναζητήσεις των χρηστών δημιουργώντας ιδιωτικά προφίλ για τον καθένα, και πως δεν χρησιμοποιεί εργαλεία παρακολούθησης όπως το Google Analytics.

Επιρροή
-------

Χάρτης δεντροφυτεύσεων σε χώρες του κόσμου
Η εταιρεία έχει συνεργαστεί με πολλούς οργανισμούς. Η Ecosia έχει φυτεύσει δέντρα, μέχρι στιγμής, στις χώρες: Περού, Νικαράγουα, Κολομβία, Βραζιλία, Μαρόκο, Ισπανία, Σενεγάλη, Μπουρκίνα Φάσο, Γκάνα, Μαδαγασκάρη, Ουγκάντα, Τανζανία, Αιθιοπία, Κένυα, Ινδονησία, Ινδία, Ακτή Ελεφαντοστού, Ηνωμένο Βασίλειο, Καναδάς, Ρουάντα, Βολιβία, ΗΠΑ, Αυστραλία, Μαλάουι.

Τον Ιούλιο του 2020, η Ecosia φύτευσε συνολικά 100 εκατομμύρια δέντρα, ως αποτέλεσμα πάνω από 50.000 τόνους διοξειδίου του άνθρακα να «αφαιρούνται» από την ατμόσφαιρα κάθε μήνα. Κατά μέσο ώρα, η Ecosia ανέφερε εκείνον τον μήνα, κάθε 0.8 δευτερόλεπτα φυτεύεται ένα δέντρο, 75 δέντρα το λεπτό και 108.000 την ημέρα από τα έσοδα των διαφημίσεων.

Προγράμματα περιήγησης
----------------------

Κρίστιαν Κρολ (2019), ιδρυτής της Ecosia
Η μηχανή αναζήτησης Ecosia είναι διαθέσιμη σε Mozilla Firefox, Brave, Microsoft Edge, Google Chrome και Safari για προεπιλεγμένη μηχανή αναζήτησης. Μέσω του Mozilla Firefox μπορεί να κατέβει ως πρόσθετο.

Στις 21 Αυγούστου 2019, η Ecosia ανακοίνωσε πως δεν θα συμμετέχει στη δημοπρασία "Επιλογή αναζήτησης" για τις συσκευές Android της Google. Αυτό σημαίνει πως το 2020, οι Ευρωπαίοι χρήστες των κινητών με λειτουργικό σύστημα Android δεν θα έχουν την δυνατότητα να επιλέξουν την Ecosia ως προεπιλεγμένη μηχανή αναζήτησης. Ο Κρίστιαν Κρολ, ως ιδρυτής της Ecosia, δήλωσε «*Είμαστε βαθιά απογοητευμένοι που η Google αποφάσισε να εκμεταλλευτεί τη δεσπόζουσα θέση της στην αγορά με αυτόν τον τρόπο. Αντί να παρέχει ευρεία και δίκαιη πρόσβαση, η Google επέλεξε να δώσει στην διακρίση μια διαφορετική μορφή και να κάνει όλους τους άλλους εκτός από τον εαυτό της να πληρώσουν, κάτι που δεν μπορούμε να δεχτούμε*.»

Παραπομπές
----------

1. ↑  «Ecosia is the search engine that plants trees». *info.ecosia.org*. Ανακτήθηκε στις 29 Απριλίου 2021.
2. ↑  «How does Ecosia neutralize a search's CO2 emissions?». *Ecosia's FAQ* (στα Αγγλικά). Ανακτήθηκε στις 29 Απριλίου 2021.
3. ↑  PYMNTS (12 Αυγούστου 2019). «Uber Fined $629K By Colombia For Obstruction». *www.pymnts.com* (στα Αγγλικά). Ανακτήθηκε στις 29 Απριλίου 2021.
4. ↑  «Does Search Engine Ecosia Use Profits to Plant Trees?». *Snopes.com* (στα Αγγλικά). Ανακτήθηκε στις 29 Απριλίου 2021.
5. ↑  «Microsoft-Backed Green Search Engine Attacks Google | TechWeekEurope UK». *web.archive.org*. 23 Ιουλίου 2015. Αρχειοθετήθηκε από το πρωτότυπο στις 23 Ιουλίου 2015. Ανακτήθηκε στις 29 Απριλίου 2021. CS1 maint: Unfit url (link)
6. ↑  «Ecosia is the search engine that plants trees». *info.ecosia.org*. Ανακτήθηκε στις 29 Απριλίου 2021.
7. ↑  Zeitung, Süddeutsche. «Alternative Suchmaschinen - "Googeln" für den Regenwald». *Süddeutsche.de* (στα Γερμανικά). Ανακτήθηκε στις 29 Απριλίου 2021.
8. ↑  «Where do Ecosia's search results come from?». *Ecosia's FAQ* (στα Αγγλικά). Ανακτήθηκε στις 29 Απριλίου 2021.
9. ↑  «We protect your privacy». *info.ecosia.org*. Ανακτήθηκε στις 29 Απριλίου 2021.
10. ↑  «Where Ecosia plants trees | Projects by country». *The Ecosia Blog* (στα Αγγλικά). Ανακτήθηκε στις 29 Απριλίου 2021.
11. ↑  «Ecosia users have planted 100 million trees: a milestone and a beginning!». *The Ecosia Blog* (στα Αγγλικά). 9 Ιουλίου 2020. Ανακτήθηκε στις 29 Απριλίου 2021.
12. ↑  «Want to feel benefits of a break? Don't give up the day job ...». *the Guardian* (στα Αγγλικά). 10 Ιουλίου 2020. Ανακτήθηκε στις 29 Απριλίου 2021.
13. ↑  «Ecosia search engine approaches 100 million planted trees». *Neowin* (στα Αγγλικά). Ανακτήθηκε στις 29 Απριλίου 2021.
14. ↑  «Ecosia — The search engine that plants trees 🌱 – Get this Extension for 🦊 Firefox (en-US)». *addons.mozilla.org* (στα Αγγλικά). Ανακτήθηκε στις 29 Απριλίου 2021.
15. ↑  Oates, John. «Green search engine Ecosia thinks Google's Android auction stinks, gives bid a hard pass». *www.theregister.com* (στα Αγγλικά). Ανακτήθηκε στις 29 Απριλίου 2021.
16. ↑  Oates, John. «Green search engine Ecosia thinks Google's Android auction stinks, gives bid a hard pass». *www.theregister.com* (στα Αγγλικά). Ανακτήθηκε στις 29 Απριλίου 2021.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Ecosia** |

* Ecosia
* Ecosia Blog

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 15150262646505720574
* GND: 1138138533

 |

 |